Grant Cyllid Tai II. Nod y cynllun hwn yw darparu 2,000 yn rhagor o dai fforddiadwy, gan ddatblygu ar lwyddiant y Grant Cyllid Tai cychwynnol, sydd wedi bod yn weithredol ers 2014-15. Disgwylir i'r cynllun newydd fod yn weithredol yn 2017-18.Ysgolion ar gyfer yr 21ain Ganrif: Band B. Nod y cynllun hwn yw rhoi cymorth i gyflawni prosiectau Band B y Rhaglen Ysgolion ar gyfer yr 21ain Ganrif. Disgwylir i Band B fod yn weithredol yn 2019-20.Rhaglen Rheoli Perygl Arfordiroedd. Nod y cynllun hwn yw ymateb i'r perygl o lifogydd ac erydu y mae ein cymunedau arfordirol yn ei wynebu o ganlyniad i'r newid yn yr hinsawdd. Disgwylir iddo fod yn weithredol yn 2018-19.Y Metro. Nod y cynllun arloesol hwn yw cynyddu'n fawr gyflymder trafnidiaeth gyhoeddus ar draws y De, a chynyddu'r drafnidiaeth gyhoeddus sydd ar gael, drwy ddefnyddio cyfuniad o reilffyrdd trwm, rheilffyrdd ysgafn a bysiau cyflym, yn ogystal â gwella'r seilwaith mewn ffyrdd eraill a chynnig tocynnau y bydd modd eu defnyddio ar draws y rhanbarth. Dechreuwyd ar y gwaith ymgynghori masnachol ym mis Mehefin 2015 a chafodd ymgyrch gyhoeddusrwydd ei lansio ym mis Tachwedd. Tynnodd y Comisiwn Ewropeaidd sylw at gryfderau'r cynnig ar gyfer y Metro yn fuan wedi i offeryn yr EFSI gael ei lansio.Twf Gwyrdd Cymru. Bydd y cynllun hwn yn hyrwyddo buddsoddiad sy'n lleihau allyriadau carbon ac sy'n arbed arian i'r sector cyhoeddus. Nod Twf Gwyrdd Cymru yw cefnogi prosiectau seilwaith sy'n gysylltiedig â chynhyrchu ynni mewn modd cynaliadwy, defnyddio adnoddau'n effeithlon a chynhyrchu ynni o wastraff. Mae'r tîm prosiect eisoes wedi llwyddo i ddenu tua £1.5 miliwn o gyllid Banc Buddsoddi Ewrop ar gyfer datblygu prosiectau drwy gyfleuster Cymorth Ewrop ar gyfer Ynni Lleol (ELENA) - ymdrech ehangach y Banc i gefnogi amcanion polisi hinsawdd ac ynni yr UE.Yn ystod fy ymweliad â Brwsel yr wythnos ddiwethaf, cefais gyfarfod ag aelodau Cabinet y Comisiynydd Ewropeaidd Marianne Thyssen. Buom yn trafod y posibilrwydd o ddefnyddio cyllid EFSI i gefnogi buddsoddiad mewn prosiectau sy'n rhoi pwyslais ar ganlyniadau economaidd-gymdeithasol a chyfalaf dynol. Byddwn i'n sicr yn annog hyrwyddwyr prosiectau i ystyried yr amcanion hyn wrth ddylunio a chyflwyno prosiectau sy'n ceisio am gyllid EFSI.
During my visit to Brussels last week, I met with European Commissioner Thyssen’s Cabinet, where we discussed the prospect of using EFSI finance to support investment in projects that emphasise socio-economic and human capital outcomes. I would certainly encourage project promoters to consider these objectives in the design and delivery of projects where EFSI finance is sought.